title: Regulamentul de punere în aplicare (UE) 2017/872 al Comisiei din 22 mai 2017 de modificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (Text cu relevanță pentru SEE. )

text:
               23.5.2017

               RO

               Jurnalul Oficial al Uniunii Europene

               L 134/6

         REGULAMENTUL DE PUNERE ÎN APLICARE (UE) 2017/872 AL COMISIEI
   din 22 mai 2017
   de modificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (1), în special articolul 33 alineatele (2) și (3) și articolul 38 litera (d),
   întrucât:

               (1)

               Anexa III la Regulamentul (CE) nr. 1235/2008 al Comisiei (2) stabilește lista țărilor terțe ale căror sisteme de producție și măsuri de control pentru producția ecologică a produselor agricole sunt recunoscute drept echivalente cu cele prevăzute de Regulamentul (CE) nr. 834/2007.

               (2)

               Republica Coreea a informat Comisia că autoritatea sa competentă a adăugat un organism de control pe lista organismelor de control recunoscute de Republica Coreea.

               (3)

               Anexa IV la Regulamentul (CE) nr. 1235/2008 stabilește lista autorităților de control și a organismelor de control competente să efectueze controale și să elibereze certificate în țări terțe, în scopul echivalenței.

               (4)

               „Abcert AG” a informat Comisia că și-a încetat activitățile de certificare în toate țările terțe pentru care era recunoscută și nu ar mai trebui să figureze în lista din anexa IV la Regulamentul (CE) nr. 1235/2008.

               (5)

               Comisia a primit și a examinat o cerere a „Agricert – Certificaçăo de Produtos Alimentares LDA” de a fi inclusă în lista din anexa IV la Regulamentul (CE) nr. 1235/2008. Pe baza informațiilor primite, Comisia a concluzionat că este justificat să recunoască „Agricert – Certificaçăo de Produtos Alimentares LDA” pentru categoriile de produse A și D în ceea ce privește Angola și Sao Tomé și Principe.

               (6)

               „Argencert SA” a notificat Comisiei faptul că și-a schimbat adresa.

               (7)

               Comisia a primit și a examinat o cerere de modificare a caietului de sarcini din partea „Bioagricert S.r.l.”. Pe baza informațiilor primite, Comisia a concluzionat că se justifică extinderea domeniului geografic de aplicare al recunoașterii acesteia pentru categoriile de produse A, D și E la Malaysia și Singapore și extinderea recunoașterii sale pentru categoriile de produse B și E la China.

               (8)

               „CCOF Certification Services” a informat Comisia că ar dori să i se retragă recunoașterea pentru categoria F în ceea ce privește Mexicul. Prin urmare, această societate nu ar mai trebui să figureze pentru categoria și pentru țara respective în anexa IV la Regulamentul (CE) nr. 1235/2008.

               (9)

               „Certisys” a notificat Comisiei faptul că și-a schimbat adresa. În plus, Comisia a primit și a examinat o cerere de modificare a caietului de sarcini din partea „Certisys”. Pe baza informațiilor primite, Comisia a concluzionat că se justifică extinderea domeniului geografic de aplicare al recunoașterii acesteia pentru categoriile de produse A și D la Republica Democratică Congo.

               (10)

               Comisia a primit și a examinat o cerere de modificare a caietului de sarcini din partea „Control Union Certifications”. Pe baza informațiilor primite, Comisia a concluzionat că se justifică extinderea recunoașterii sale pentru categoriile de produse A, D, E și F la Angola, Belarus, Ciad, Djibouti, Eritreea, Fiji, Kosovo (3), Liberia și Niger și pentru categoriile de produse A, E și F la Republica Democratică Congo și Madagascar.

               (11)

               Comisia a primit și a examinat o cerere de modificare a caietului de sarcini din partea „Ecocert SA”. Pe baza informațiilor primite, Comisia a concluzionat că se justifică extinderea domeniului geografic de aplicare al recunoașterii acesteia pentru categoriile de produse A, B și D la Egipt, pentru categoria de produse C la Monaco și pentru categoriile de produse E și F la Bosnia și Herțegovina.

               (12)

               Comisia a primit și a examinat o cerere de modificare a caietului de sarcini din partea „Florida Certified Organic Growers and Consumers, Inc. (FOG), DBA as Quality Certification Services (QCS)”. Pe baza informațiilor primite, Comisia a concluzionat că se justifică extinderea domeniului geografic de aplicare al recunoașterii acesteia pentru categoriile de produse A, C și D la Indonezia.

               (13)

               Comisia a primit și a examinat o cerere de modificare a caietului de sarcini din partea „IMOcert Latinoamérica Ltda”. Pe baza informațiilor primite, Comisia a concluzionat că se justifică extinderea domeniului geografic de aplicare al recunoașterii acesteia pentru categoriile de produse A, B și D la Argentina, Costa Rica, Guyana și Honduras. În plus, se justifică extinderea recunoașterii „IMOcert Latinoamérica Ltda” pentru categoria de produse B la Belize, Bolivia, Brazilia, Chile, Columbia, Cuba, Republica Dominicană, Ecuador, El Salvador, Guatemala, Haiti, Mexic, Nicaragua, Panama, Paraguay, Peru, Uruguay și Venezuela.

               (14)

               Comisia a primit și a examinat o cerere de modificare a caietului de sarcini din partea „LACON GmbH”. Pe baza informațiilor primite, Comisia a concluzionat că se justifică extinderea domeniului geografic de aplicare al recunoașterii acesteia pentru categoriile de produse A, B și D la Bosnia și Herțegovina, Chile, Cuba, Etiopia și fosta Republică iugoslavă a Macedoniei și pentru categoriile de produse A și D la Republica Dominicană, Kenya, Swaziland și Zimbabwe.

               (15)

               „ÖkoP Zertifizierungs GmbH” a informat Comisia că și-a încetat activitățile de certificare în țara terță pentru care fusese recunoscută. Prin urmare, această societate nu ar mai trebui să figureze în anexa IV la Regulamentul (CE) nr. 1235/2008.

               (16)

               Comisia a primit și a examinat o cerere a „Valsts SIA«Sertifikācijas un testēšanas centrs»” de a fi inclusă în lista din anexa IV la Regulamentul (CE) nr. 1235/2008. Pe baza informațiilor primite, Comisia a concluzionat că se justifică recunoașterea „Valsts SIA” pentru categoriile de produse A, B, D, E și F în ceea ce privește Rusia și Ucraina.

               (17)

               Anexa VI la Regulamentul (CE) nr. 1235/2008, astfel cum a fost modificată prin Regulamentul de punere în aplicare (UE) 2016/1842 al Comisiei (4), conține noul model de extras al certificatului de inspecție pentru importul produselor ecologice în cadrul sistemului de certificare electronică, la care se face trimitere la articolul 14 alineatul (2) din Regulamentul (CE) nr. 1235/2008. Articolul 14 alineatul (2) al patrulea paragraf (anterior al cincilea paragraf) încă se referă la rubrica 15, în locul rubricii 14 a extrasului. În plus, rubrica 14 a extrasului și nota corespunzătoare din anexa VI se referă în mod eronat la articolul 33, în locul articolului 34 din Regulamentul (CE) nr. 889/2008 al Comisiei (5). Erorile respective ar trebui corectate.

               (18)

               Prin urmare, anexele III, IV și VI la Regulamentul (CE) nr. 1235/2008 ar trebui modificate și rectificate în consecință.

               (19)

               Din motive de claritate, rectificările Regulamentului (CE) nr. 1235/2008 ar trebui să se aplice de la data aplicării modificărilor relevante aduse de Regulamentul de punere în aplicare (UE) 2016/1842.

               (20)

               Măsurile prevăzute în prezentul regulament sunt conforme cu avizul Comitetului pentru producția ecologică,

         ADOPTĂ PREZENTUL REGULAMENT:
   Articolul 1
   Modificarea Regulamentului (CE) nr. 1235/2008
   Regulamentul (CE) nr. 1235/2008 se modifică după cum urmează:

               1.

               Anexa III se modifică în conformitate cu anexa I la prezentul regulament.

               2.

               Anexa IV se modifică în conformitate cu anexa II la prezentul regulament.

         Articolul 2
   Rectificarea Regulamentului (CE) nr. 1235/2008
   Regulamentul (CE) nr. 1235/2008 se rectifică după cum urmează:

               1.

               La articolul 14 alineatul (2), paragraful al patrulea se înlocuiește cu următorul text:
               „La primirea sublotului, destinatarul completează rubrica 14 din extrasul certificatului de inspecție, în original, pentru a certifica primirea sublotului în condițiile prevăzute de articolul 34 din Regulamentul (CE) nr. 889/2008.”

               2.

               Anexa VI se rectifică în conformitate cu anexa III la prezentul regulament.

         Articolul 3
   Intrarea în vigoare și aplicarea
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

   Articolul 2 se aplică de la 19 aprilie 2017.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 mai 2017.

            Pentru Comisie

            Președintele

         Jean-Claude JUNCKER

      (1)  JO L 189, 20.7.2007, p. 1.

      (2)  Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 334, 12.12.2008, p. 25).

      (3)  Această denumire nu aduce atingere pozițiilor privind statutul și este conformă cu RCSONU 1244/1999 și cu Avizul CIJ privind declarația de independență a Kosovo.

      (4)  Regulamentul de punere în aplicare (UE) 2016/1842 al Comisiei din 14 octombrie 2016 de modificare a Regulamentului (CE) nr. 1235/2008 în ceea ce privește certificatul de inspecție electronic pentru produsele ecologice importate și anumite alte elemente, precum și de modificare a Regulamentului (CE) nr. 889/2008 în ceea ce privește cerințele referitoare la produsele ecologice conservate sau prelucrate și la transmiterea informațiilor (JO L 282, 19.10.2016, p. 19).

      (5)  Regulamentul (CE) nr. 889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO L 250, 18.9.2008, p. 1).

      ANEXA I
      În anexa III la Regulamentul (CE) nr. 1235/2008, intrarea referitoare la Republica Coreea, la punctul 5 se introduce următorul rând:

                  „KR-ORG-023

                  Control Union Korea

                  www.controlunion.co.kr”

      ANEXA II
      Anexa IV la Regulamentul (CE) nr. 1235/2008 se modifică după cum urmează:

                  1.

                  Intrarea referitoare la „Abcert AG” se elimină.

                  2.

                  După intrarea referitoare la „Agreco R.F. Göderz GmbH”, se adaugă următoarea intrare nouă:

                     „«Agricert – Certificaçăo de Produtos Alimentares LDA»

                              1.

                              Adresă: Rua Alfredo Mirante, 1, R/c Esq., 7350-154 Elvas, Portugalia

                              2.

                              Adresa de internet: www.agricert.pt

                              3.

                              Numere de cod, țări terțe și categorii de produse vizate:

                                          Număr de cod

                                          Țara terță

                                          Categoria de produse

                                          A

                                          B

                                          C

                                          D

                                          E

                                          F

                                          AO-BIO-172

                                          Angola

                                          x

                                          —

                                          —

                                          x

                                          —

                                          —

                                          ST-BIO-172

                                          Sao Tome și Principe

                                          x

                                          —

                                          —

                                          x

                                          —

                                          —

                              4.

                              Excepții: produse în conversie și vin.

                              5.

                              Data limită de includere: până la 30 iunie 2018.”

                  3.

                  În intrarea referitoare la „Argencert SA”, punctul 1 se înlocuiește cu următorul text:

                              „1.

                              Adresă: Bouchard 644 6o piso «A», C1106ABJ, Buenos Aires, Argentina”.

                  4.

                  În intrarea referitoare la „Bioagricert S.r.l.”, punctul 3 se modifică după cum urmează:

                              (a)

                              se introduc următoarele rânduri, în ordinea numerelor de cod:

                                          „MY-BIO-132

                                          Malaysia

                                          X

                                          —

                                          —

                                          X

                                          x

                                          —”

                                          „SG-BIO-132

                                          Singapore

                                          x

                                          —

                                          —

                                          x

                                          x

                                          —”;

                              (b)

                              în rândul referitor la China, se adaugă un „x” în coloanele B și E.

                  5.

                  În intrarea referitoare la „CCOF Certification Services”, la punctul 3, în rândul referitor la Mexic, „x”-ul din coloana F se elimină.

                  6.

                  Intrarea referitoare la „Certisys” se modifică după cum urmează:

                              (a)

                              punctul 1 se înlocuiește cu următorul text:

                                          „1.

                                          Adresă: Avenue de l'Escrime/Schermlaan 85, 1150 Bruxelles/Brussel, Belgia”;

                              (b)

                              la punctul 3, se introduce următorul rând, în ordinea numerelor de cod:

                                          „CD-BIO-128

                                          Republica Democratică Congo

                                          x

                                          —

                                          —

                                          x

                                          —

                                          —”.

                  7.

                  Intrarea referitoare la „Control Union Certifications” se modifică după cum urmează:

                              (a)

                              în rândurile referitoare la Angola, Belarus, Ciad, Djibouti, Eritreea, Fiji, Kosovo, Liberia și Niger, se adaugă un „x” în coloanele A, D, E și F;

                              (b)

                              în rândurile referitoare la Republica Democratică Congo și Madagascar, se adaugă un „x” în coloanele A, E și F.

                  8.

                  În intrarea referitoare la „Ecocert SA”, punctul 3 se modifică după cum urmează:

                              (a)

                              se introduce următorul rând, în ordinea numerelor de cod:

                                          „EG-BIO-154

                                          Egipt

                                          x

                                          x

                                          —

                                          x

                                          —

                                          —”;

                              (b)

                              în rândul referitor la Bosnia și Herțegovina, se adaugă un „x” în coloanele E și F;

                              (c)

                              în rândul referitor la Monaco, se adaugă un „x” în coloana C.

                  9.

                  În intrarea referitoare la „Florida Certified Organic Growers and Consumers, Inc. (FOG), DBA as Quality Certification Services (QCS)”, la punctul 3, se introduce următorul rând, în ordinea numerelor de cod:

                              „ID-BIO-144

                              Indonezia

                              x

                              —

                              x

                              x

                              —

                              —”.

                  10.

                  În intrarea referitoare la „IMOcert Latinoamérica Ltda.”, punctul 3 se modifică după cum urmează:

                              (a)

                              se introduc următoarele rânduri, în ordinea numerelor de cod:

                                          „AR-BIO-123

                                          Argentina

                                          x

                                          x

                                          —

                                          x

                                          —

                                          —”

                                          „CR-BIO-123

                                          Costa Rica

                                          x

                                          x

                                          —

                                          x

                                          —

                                          —”

                                          „GY-BIO-123

                                          Guyana

                                          x

                                          x

                                          —

                                          x

                                          —

                                          —”

                                          „HN-BIO-123

                                          Honduras

                                          x

                                          x

                                          —

                                          x

                                          —

                                          —”;

                              (b)

                              în rândurile referitoare la Belize, Bolivia, Brazilia, Chile, Columbia, Cuba, Republica Dominicană, Ecuador, El Salvador, Guatemala, Haiti, Mexic, Nicaragua, Panama, Paraguay, Peru, Uruguay și Venezuela, se adaugă un „x” în coloana B;

                              (c)

                              punctul 4 se înlocuiește cu următorul text:

                                          „4.

                                          Excepții: produse în conversie.”

                  11.

                  În intrarea referitoare la „LACON GmbH”, la punctul 3, se introduc următoarele rânduri, în ordinea numerelor de cod:

                              „BA-BIO-134

                              Bosnia și Herțegovina

                              x

                              x

                              —

                              x

                              —

                              —”

                              „CL-BIO-134

                              Chile

                              x

                              x

                              —

                              x

                              —

                              —”

                              „CU-BIO-134

                              Cuba

                              x

                              x

                              x

                              —

                              —”

                              „DO-BIO-134

                              Republica Dominicană

                              x

                              —

                              —

                              x

                              —

                              —”

                              „ET-BIO-134

                              Etiopia

                              x

                              ×

                              —

                              x

                              —

                              —”

                              „KE-BIO-134

                              Kenya

                              x

                              —

                              —

                              x

                              —

                              —”

                              „MK-BIO-134

                              fosta Republică iugoslavă a Macedoniei

                              x

                              x

                              —

                              x

                              —

                              —”

                              „SZ-BIO-134

                              Swaziland

                              x

                              —

                              —

                              x

                              —

                              —”

                              „ZW-BIO-134

                              Zimbabwe

                              x

                              —

                              —

                              x

                              —

                              —”

                  12.

                  Intrarea referitoare la „ÖkoP Zertifizierungs GmbH” se elimină.

                  13.

                  Se adaugă următoarea intrare nouă:

                     „«Valsts SIA „Sertifikācijas un testēšanas centrs”»

                              1.

                              Adresă: Dārza iela 12, Priekuļi, Priekuļu pagasts, Priekuļu novads, LV–4126, Letonia

                              2.

                              Adresa de internet: www.stc.lv

                              3.

                              Numere de cod, țări terțe și categorii de produse vizate:

                                          Număr de cod

                                          Țara terță

                                          Categoria de produse

                                          A

                                          B

                                          C

                                          D

                                          E

                                          F

                                          RU-BIO-173

                                          Rusia

                                          x

                                          x

                                          —

                                          x

                                          x

                                          x

                                          UA-BIO-173

                                          Ucraina

                                          x

                                          x

                                          —

                                          x

                                          x

                                          x

                              4.

                              Excepții: produse în conversie și vin.

                              5.

                              Data limită de includere: până la 30 iunie 2018.”

      ANEXA III
      În anexa VI la Regulamentul (CE) nr. 1235/2008, în intrarea 14 a extrasului și în nota referitoare la intrarea 14, trimiterea la „articolul 33” se înlocuiește cu trimiterea la „articolul 34”.


title: Regulamentul de punere în aplicare (UE) 2015/1471 al Comisiei din 24 august 2015 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Olives noires de Nyons (DOP)]

text:
               28.8.2015

               RO

               Jurnalul Oficial al Uniunii Europene

               L 225/1

         REGULAMENTUL DE PUNERE ÎN APLICARE (UE) 2015/1471 AL COMISIEI
   din 24 august 2015
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Olives noires de Nyons (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Olives noires de Nyons”, înregistrată în temeiul Regulamentului (CE) nr. 1107/96 al Comisiei (2), astfel cum a fost modificat prin Regulamentul (CE) nr. 1486/2007 al Comisiei (3).

               (2)

               Întrucât modificarea în cauză nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare, în conformitate cu articolul 50 alineatul (2) litera (a) din respectivul regulament, în Jurnalul Oficial al Uniunii Europene
                   (4).

               (3)

               Întrucât Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Olives noires de Nyons” (DOP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 august 2015.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).

      (3)  Regulamentul (CE) nr. 1486/2007 al Comisiei din 14 decembrie 2007 de aprobare a modificărilor care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Olives noires de Nyons (DOP)] (JO L 330, 15.12.2007, p. 15).

      (4)  JO C 123, 17.4.2015, p. 13.


title: Regulamentul de punere în aplicare (UE) 2015/918 al Comisiei din 15 iunie 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               16.6.2015

               RO

               Jurnalul Oficial al Uniunii Europene

               L 149/13

         REGULAMENTUL DE PUNERE ÎN APLICARE (UE) 2015/918 AL COMISIEI
   din 15 iunie 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 iunie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  133,5

                  MK

                  77,9

                  TR

                  74,2

                  ZZ

                  95,2

                  0707 00 05

                  AL

                  13,4

                  MK

                  36,2

                  TR

                  126,8

                  ZZ

                  58,8

                  0709 93 10

                  TR

                  126,1

                  ZZ

                  126,1

                  0805 50 10

                  AR

                  125,0

                  BR

                  107,1

                  TR

                  111,0

                  ZA

                  156,3

                  ZZ

                  124,9

                  0808 10 80

                  AR

                  176,1

                  BR

                  103,5

                  CL

                  123,0

                  NZ

                  146,4

                  US

                  138,7

                  ZA

                  136,8

                  ZZ

                  137,4

                  0809 10 00

                  TR

                  251,0

                  ZZ

                  251,0

                  0809 29 00

                  TR

                  351,0

                  ZZ

                  351,0

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2017/201 al Comisiei din 6 februarie 2017 de modificare a Regulamentului (UE) nr. 37/2010 în vederea clasificării substanței fluralaner în ceea ce privește limita maximă de reziduuri (Text cu relevanță pentru SEE. )

text:
               7.2.2017

               RO

               Jurnalul Oficial al Uniunii Europene

               L 32/17

         REGULAMENTUL DE PUNERE ÎN APLICARE (UE) 2017/201 AL COMISIEI
   din 6 februarie 2017
   de modificare a Regulamentului (UE) nr. 37/2010 în vederea clasificării substanței fluralaner în ceea ce privește limita maximă de reziduuri
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (1), în special articolul 14 coroborat cu articolul 17,
   având în vedere avizul Agenției Europene pentru Medicamente formulat de Comitetul pentru medicamente de uz veterinar,
   întrucât:

               (1)

               Articolul 17 din Regulamentul (CE) nr. 470/2009 prevede că limita maximă de reziduuri (LMR) pentru substanțele farmacologic active destinate utilizării în Uniune în medicamentele de uz veterinar pentru animalele de la care se obțin produse alimentare sau în produsele biocide folosite în zootehnie se stabilește printr-un regulament.

               (2)

               Tabelul 1 din anexa la Regulamentul (UE) nr. 37/2010 al Comisiei (2) stabilește substanțele farmacologic active și clasificarea acestora în ceea ce privește LMR în produsele alimentare de origine animală.

               (3)

               Substanța „fluralaner” nu este inclusă în tabelul respectiv.

               (4)

               O cerere de stabilire a LMR pentru fluralaner la găini a fost înaintată Agenției Europene pentru Medicamente (EMA).

               (5)

               EMA, pe baza avizului emis de Comitetul pentru medicamente de uz veterinar, a recomandat stabilirea unei LMR pentru fluralaner în țesuturi și ouă de găină.

               (6)

               În conformitate cu articolul 5 din Regulamentul (CE) nr. 470/2009, EMA trebuie să ia în considerare utilizarea de LMR stabilite pentru o substanță farmacologic activă într-un anumit produs alimentar pentru un alt produs alimentar obținut de la aceeași specie, sau de LMR stabilite pentru o substanță farmacologic activă într-una sau mai multe specii, pentru alte specii.

               (7)

               EMA a considerat că extrapolarea LMR-urilor pentru fluralaner de la țesuturile și ouăle de găină la țesuturile și ouăle altor specii de păsări de curte este adecvată.

               (8)

               Prin urmare, Regulamentul (UE) nr. 37/2010 ar trebui modificat în consecință.

               (9)

               Este adecvat să se acorde părților interesate o perioadă rezonabilă de timp pentru a lua măsurile care pot fi necesare pentru a respecta noua LMR.

               (10)

               Măsurile prevăzute în prezentul regulament sunt conforme cu avizul Comitetului permanent pentru medicamente de uz veterinar,

         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 37/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 8 aprilie 2017.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 februarie 2017.

            Pentru Comisie

            Președintele

         Jean-Claude JUNCKER

      (1)  JO L 152, 16.6.2009, p. 11.

      (2)  Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală (JO L 15, 20.1.2010, p. 1).

      ANEXĂ
      În tabelul 1 din anexa la Regulamentul (UE) nr. 37/2010, se introduce în ordine alfabetică o rubrică pentru substanța următoare:

                     Substanță farmacologic activă

                     Reziduu marker

                     Specie animală

                     LMR

                     Țesuturi țintă

                     Alte dispoziții [conform articolului 14 alineatul (7) din Regulamentul (CE) nr. 470/2009]

                     Clasificare terapeutică

                     „Fluralaner

                     Fluralaner

                     Păsări de curte

                     65 μg/kg

                     Mușchi

                     NICIO MENȚIUNE

                     Agenți antiparazitari/Agenți cu acțiune împotriva ectoparaziților”

                     650 μg/kg

                     Piele și țesut adipos în proporții naturale

                     650 μg/kg

                     Ficat

                     420 μg/kg

                     Rinichi

                     1 300  μg/kg

                     Ouă


title: Regulamentul de punere în aplicare (UE) 2016/348 al Comisiei din 10 martie 2016 de modificare a Regulamentului de punere în aplicare (UE) nr. 98/2012 în ceea ce privește conținutul minim al preparatului 6-fitază (EC 3.1.3.26) produs de Komagataella pastoris (DSM 23036) ca aditiv furajer pentru hrana porcilor pentru îngrășat (titularul autorizației: Huvepharma EOOD) (Text cu relevanță pentru SEE)

text:
               11.3.2016

               RO

               Jurnalul Oficial al Uniunii Europene

               L 65/56

         REGULAMENTUL DE PUNERE ÎN APLICARE (UE) 2016/348 AL COMISIEI
   din 10 martie 2016
   de modificare a Regulamentului de punere în aplicare (UE) nr. 98/2012 în ceea ce privește conținutul minim al preparatului 6-fitază (EC 3.1.3.26) produs de Komagataella pastoris (DSM 23036) ca aditiv furajer pentru hrana porcilor pentru îngrășat (titularul autorizației: Huvepharma EOOD)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (2),
   întrucât:

               (1)

               Regulamentul (CE) nr. 1831/2003 prevede obligativitatea autorizării aditivilor utilizați în hrana animalelor, precum și motivele și procedurile de acordare și de modificare a unei astfel de autorizații.

               (2)

               Utilizarea preparatului 6-fitază (EC 3.1.3.26) produs de Komagataella pastoris (DSM 23036), cunoscut anterior sub denumirea de Pichia pastoris, a fost autorizată până la 28 februarie 2022 pentru hrana puilor de găină și a curcanilor pentru îngrășat, a puicuțelor crescute pentru ouat, a curcanilor crescuți pentru reproducere, a găinilor ouătoare, a altor specii aviare pentru îngrășat și pentru ouat, a purceilor înțărcați, a porcilor pentru îngrășat și a scroafelor prin Regulamentul de punere în aplicare (UE) nr. 98/2012 al Comisiei (2), în urma unei cereri în acest sens, trimisă în conformitate cu articolul 7 din Regulamentul (CE) nr. 1831/2003.

               (3)

               În conformitate cu articolul 13 alineatul (3) din Regulamentul (CE) nr. 1831/2003, titularul autorizației a propus modificarea termenilor autorizației aferente preparatului respectiv utilizat ca aditiv furajer pentru hrana porcilor pentru îngrășat prin reducerea conținutului minim recomandat al acestuia de la 250 OTU/kg la 125 OTU/kg. Cererea a fost însoțită de datele justificative relevante. Comisia a înaintat cererea respectivă Autorității Europene pentru Siguranța Alimentară (denumită în continuare „autoritatea”).

               (4)

               Autoritatea a concluzionat, în avizul său din 9 iulie 2015 (3), că, în temeiul noilor condiții de utilizare propuse, preparatul 6-fitază (EC 3.1.3.26) produs de Komagataella pastoris (DSM 23036) poate fi eficace în cazul utilizării, în hrana porcilor pentru îngrășat, a dozei minime recomandate solicitate de 125 OTU/kg de furaj complet. Autoritatea nu consideră că sunt necesare cerințe specifice privind un plan de monitorizare ulterioară introducerii pe piață. În plus, autoritatea a verificat raportul referitor la metodele de analiză a aditivului furajer utilizat în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (5)

               Evaluarea preparatului 6-fitază (EC 3.1.3.26) produs de Komagataella pastoris (DSM 23036) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003.

               (6)

               Prin urmare, Regulamentul de punere în aplicare (UE) nr. 98/2012 ar trebui modificat în consecință.

               (7)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Anexa la Regulamentul de punere în aplicare (UE) nr. 98/2012 se înlocuiește cu textul prevăzut în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 martie 2016.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  Regulamentul de punere în aplicare (UE) nr. 98/2012 al Comisiei din 7 februarie 2012 privind autorizarea preparatului 6-fitază (EC 3.1.3.26) produs de Pichia pastoris (DSM 23036) ca aditiv furajer pentru hrana puilor de găină și a curcanilor pentru îngrășat, a puicuțelor crescute pentru ouat, a curcanilor crescuți pentru reproducere, a găinilor ouătoare, a altor specii aviare pentru îngrășat și pentru ouat, a purceilor înțărcați, a porcilor pentru îngrășat și a scroafelor (titularul autorizației: Huvepharma AD) (JO L 35, 8.2.2012, p. 6).

      (3)  EFSA Journal 2015; 13(7):4200.

      ANEXĂ

                  Număr de identificare al aditivului

                  Denumirea titularului autorizației

                  Aditivul

                  Compoziția, formula chimică, descrierea, metoda de analiză

                  Speciile sau categoriile de animale

                  Vârsta maximă

                  Conținutul minim

                  Conținutul maxim

                  Alte dispoziții

                  Sfârșitul perioadei de autorizare

                  Unități de activitate/kg de furaj complet cu un conținut de umiditate de 12 %

                     Categoria aditivi zootehnici. Grup funcțional: promotori de digestibilitate

                  4a16

                  Huvepharma EOOD

                  6-fitază
                  (EC 3.1.3.26)

                     Compoziția aditivului

                  Preparat de 6-fitază (EC 3.1.3.26) produs de Komagataella pastoris (DSM 23036) cu o activitate minimă de:

                              4 000 OTU (1)/g în formă solidă

                              8 000 OTU/g în formă lichidă

                     Caracterizarea substanței active

                  6-fitază (EC 3.1.3.26) produsă de Komagataella pastoris (DSM 23036)

                     Metoda analitică
                      (2)

                  Metoda colorimetrică bazată pe cuantificarea fosfatului anorganic eliberat de enzimă din fitatul de sodiu

                  Pui de găină pentru îngrășat, puicuțe crescute pentru ouat, găini ouătoare, alte specii aviare decât curcanii pentru îngrășat și curcanii crescuți pentru reproducere, porci pentru îngrășat, scroafe

                  —

                  125 OTU

                  —

                              1.

                              A se menționa temperatura de depozitare, durata de conservare și stabilitatea la granulare în instrucțiunile de utilizare a aditivului și a preamestecului.

                              2.

                              Doza maximă recomandată pentru toate speciile autorizate: 500 OTU/kg de furaj complet.

                              3.

                              A se utiliza în furajele conținând mai mult de 0,23 % fosfor fitinic.

                              4.

                              Pentru siguranță: în timpul manipulării, trebuie utilizate: mască de protecție respiratorie, ochelari de protecție și mănuși.

                  28 februarie 2022

                  Curcani pentru îngrășare și curcani crescuți pentru reproducție, purcei (înțărcați)

                  250 OTU

         (1)  1 OTU reprezintă cantitatea de enzimă care catalizează eliberarea unui micromol de fosfat anorganic pe minut din 5,1 mM de fitat de sodiu în soluție-tampon de citrat cu un pH de 5,5 la 37 °C, măsurat prin culoarea complexă a molibdatului de fosfor albastru la 820 nm.

         (2)  Detaliile privind metodele analitice sunt disponibile la următoarea adresă a laboratorului de referință comunitar: http://irmm.jrc.ec.europa.eu/EURLs/EURL_feed_additives/Pages/index.aspx.


title: Regulamentul de punere în aplicare (UE) nr. 1034/2014 al Comisiei din 25 septembrie 2014 privind clasificarea anumitor mărfuri în Nomenclatura combinată

text:
               1.10.2014

               RO

               Jurnalul Oficial al Uniunii Europene

               L 287/1

         REGULAMENTUL DE PUNERE ÎN APLICARE (UE) NR. 1034/2014 AL COMISIEI
   din 25 septembrie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 septembrie 2014.

            Pentru Comisie,

            pentru președinte

         Heinz ZOUREK

            Director general pentru impozitare și uniune vamală

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Un autovehicul nou de tip camionetă pick-up, având un motor cu piston cu combustie internă pe bază de aprindere prin compresie și cu o capacitate cilindrică de 2 179 cm3, precum și o cutie de viteze manuală cu cinci trepte de viteză și o poziție de marșarier. Greutatea brută totală a acestuia este de aproximativ 2 950 kg, iar capacitatea sa totală de încărcare este de aproximativ 1 000 kg. Lungimea ampatamentului vehiculului este de 3 150 mm.
                  Autovehiculul este format din două zone distincte:

                              —

                              o cabină cu patru uși, toate ușile fiind echipate cu ferestre, și cu cinci locuri, inclusiv locul șoferului, dispuse pe două rânduri (două scaune în față și trei scaune în spate). Cabina are un interior standard, cu un sistem de aer condiționat acționat manual, scaune standard având centuri de siguranță reglabile cu prindere în trei puncte, tetiere reglabile la scaunele din față, o coloană de direcție reglabilă și un sistem de iluminat în spațiul pentru pasageri. Cabina este echipată cu un radioreceptor;

                              —

                              o platformă de încărcare deschisă, cu o lungime de 1 429 mm, echipată cu o serie de puncte de ancorare pentru fixarea încărcăturii.

                  8703 32 19

                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 8703, 8703 32 și 8703 32 19.
                  Clasificarea la poziția 8704 ca vehicul pentru transportul mărfurilor este exclusă, deoarece, așa cum rezultă din totalitatea caracteristicilor sale obiective și din aspectul său general, acest vehicul este destinat în principal transportului de persoane. Absența unor caracteristici de lux în interior nu împiedică clasificarea acestuia ca vehicul pentru transportul de persoane. Vehiculul dispune de două rânduri de scaune, iar lungimea interioară maximă a spațiului destinat transportului de mărfuri reprezintă mai puțin de 50 % din lungimea ampatamentului (a se vedea, de asemenea, notele explicative ale Nomenclaturii combinate pentru poziția 8703).
                  Prin urmare, vehiculul trebuie clasificat la codul NC 8703 32 19, ca autovehicul nou destinat în special transportului de persoane.


title: Regulamentul de punere în aplicare (UE) nr. 450/2014 al Comisiei din 30 aprilie 2014 de modificare pentru a 213-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu rețeaua Al-Qaida

text:
               3.5.2014

               RO

               Jurnalul Oficial al Uniunii Europene

               L 132/59

         REGULAMENTUL DE PUNERE ÎN APLICARE (UE) NR. 450/2014 AL COMISIEI
   din 30 aprilie 2014
   de modificare pentru a 213-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu rețeaua Al-Qaida (1), în special articolul 7 alineatul (1) litera (a) și articolul 7a alineatul (5),
   întrucât:

               (1)

               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.

               (2)

               La 15 aprilie 2014, Comitetul pentru sancțiuni al Consiliului de Securitate al Organizației Națiunilor Unite (CSONU) a hotărât să elimine o persoană fizică de pe lista sa de persoane, grupuri și entități cărora ar trebui să li se aplice înghețarea fondurilor și a resurselor economice, după ce a analizat cererea prezentată de această persoană pentru eliminarea sa de pe listă, precum și raportul cuprinzător al Ombudsmanului întocmit în temeiul Rezoluției 1904(2009) a CSONU.

               (3)

               Prin urmare, anexa I la Regulamentul (CE) nr. 881/2002 ar trebui actualizată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 aprilie 2014.

            Pentru Comisie,

            pentru președinte

            Șef al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      În anexa I la Regulamentul (CE) nr. 881/2002 se elimină următoarea mențiune de la rubrica „Persoane fizice”:

         „Youssef Ben Abdul Baki Ben Youcef Abdaoui [alias (a) Abu Abdullah, (b) Abdellah, (c) Abdullah, (d) Abou Abdullah, (e) Abdullah Youssef]. Adresa: Via Torino 8/B, Cassano Magnago (VA), Italy. Data nașterii: 4.9.1966. Locul nașterii: Kairouan, Tunisia. Cetățenia: tunisiană. Pașaport nr.: G025057 (pașaport tunisian emis la 23.6.1999 și expirat la 5.2.2004). Număr național de identificare: AO 2879097 (carte de identitate italiană valabilă până la 30.10.2012). Alte informații: (a) număr italian de identificare fiscală: BDA YSF 66P04 Z352Q; (b) interdicție de intrare în spațiul Schengen; (c) numele mamei: Fatima Abdaoui; (d) membru al unei organizații care operează în Italia și care are legături directe cu organizația Al-Qaida în Maghrebul islamic. Data desemnării menționată la articolul 2a alineatul (4) litera (b): 25.6.2003.”


title: Regulamentul de punere în aplicare (UE) nr. 539/2011 al Comisiei din 1 iunie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               2.6.2011

               RO

               Jurnalul Oficial al Uniunii Europene

               L 147/13

         REGULAMENTUL DE PUNERE ÎN APLICARE (UE) NR. 539/2011 AL COMISIEI
   din 1 iunie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul (CE) nr. 1580/2007 al Comisiei din 21 decembrie 2007 de stabilire a normelor de aplicare a Regulamentelor (CE) nr. 2200/96, (CE) nr. 2201/96 și (CE) nr. 1182/2007 ale Consiliului în sectorul fructelor și legumelor (2), în special articolul 138 alineatul (1),
   întrucât:
   Regulamentul (CE) nr. 1580/2007 prevede, ca urmare a rezultatelor negocierilor comerciale multilaterale din Runda Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XV la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 138 din Regulamentul (CE) nr. 1580/2007 se stabilesc în anexa la prezentul regulament.
   Articolul 2
   Prezentul regulament intră în vigoare la 2 iunie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 iunie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 350, 31.12.2007, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  AL

                  64,0

                  MA

                  133,3

                  TR

                  82,0

                  ZZ

                  93,1

                  0707 00 05

                  MK

                  28,2

                  TR

                  100,7

                  ZZ

                  64,5

                  0709 90 70

                  EG

                  82,4

                  MA

                  86,8

                  TR

                  126,4

                  ZZ

                  98,5

                  0709 90 80

                  EC

                  18,6

                  ZZ

                  18,6

                  0805 50 10

                  AR

                  72,2

                  TR

                  65,1

                  ZA

                  91,9

                  ZZ

                  76,4

                  0808 10 80

                  AR

                  78,8

                  BR

                  75,6

                  CA

                  142,4

                  CL

                  84,2

                  CN

                  95,4

                  NZ

                  108,6

                  US

                  116,1

                  UY

                  96,7

                  ZA

                  88,9

                  ZZ

                  98,5

                  0809 20 95

                  TR

                  392,6

                  US

                  392,9

                  XS

                  198,4

                  ZZ

                  328,0

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.


title: Regulamentul de punere în aplicare (UE) 2017/184 al Comisiei din 1 februarie 2017 de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak

text:
               3.2.2017

               RO

               Jurnalul Oficial al Uniunii Europene

               L 29/19

         REGULAMENTUL DE PUNERE ÎN APLICARE (UE) 2017/184 AL COMISIEI
   din 1 februarie 2017
   de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b),
   întrucât:

               (1)

               Anexa III la Regulamentul (CE) nr. 1210/2003 cuprinde lista organismelor publice, a corporațiilor și a agențiilor, a persoanelor fizice și juridice, a organismelor și a entităților fostului guvern irakian care, în temeiul regulamentului menționat, fac obiectul înghețării fondurilor și resurselor economice care se aflau în afara Irakului la data de 22 mai 2003.

               (2)

               La 26 ianuarie 2017, Comitetul pentru sancțiuni al Consiliului de Securitate al Organizației Națiunilor Unite a hotărât să elimine o mențiune de pe lista persoanelor sau entităților cărora ar trebui să li se aplice înghețarea fondurilor și a resurselor economice.

               (3)

               Prin urmare, anexa III la Regulamentul (CE) nr. 1210/2003 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa III la Regulamentul (CE) nr. 1210/2003 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 februarie 2017.

            Pentru Comisie,

            pentru președinte

            Șeful interimar al Serviciului Instrumente de Politică Externă

      (1)  JO L 169, 8.7.2003, p. 6.

      ANEXĂ
      În anexa III la Regulamentul (CE) nr. 1210/2003, următoarea mențiune se elimină:

                     „13.

                     AMANAT AL-ASIMA. Adresă: P.O. Box 11151, Masarif, near Baghdad Muhafadha, Al-Kishia, Baghdad, Iraq.”


title: Regulamentul de punere în aplicare (UE) nr. 1260/2011 al Comisiei din 2 decembrie 2011 de modificare a Regulamentului (UE) nr. 945/2010 al Comisiei de adoptare a planului de repartizare către statele membre a resurselor imputabile exercițiului bugetar 2011 pentru furnizarea de alimente din stocurile de intervenție pentru persoanele cele mai defavorizate din Uniunea Europeană și de derogare de la anumite dispoziții din Regulamentul (UE) nr. 807/2010

text:
               3.12.2011

               RO

               Jurnalul Oficial al Uniunii Europene

               L 320/24

         REGULAMENTUL DE PUNERE ÎN APLICARE (UE) NR. 1260/2011 AL COMISIEI
   din 2 decembrie 2011
   de modificare a Regulamentului (UE) nr. 945/2010 al Comisiei de adoptare a planului de repartizare către statele membre a resurselor imputabile exercițiului bugetar 2011 pentru furnizarea de alimente din stocurile de intervenție pentru persoanele cele mai defavorizate din Uniunea Europeană și de derogare de la anumite dispoziții din Regulamentul (UE) nr. 807/2010
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1), în special articolul 43 literele (f) și (g) coroborat cu articolul 4,
   având în vedere Regulamentul (CE) nr. 2799/98 al Consiliului din 15 decembrie 1998 de stabilire a sistemului agromonetar pentru moneda euro (2), în special articolul 3 alineatul (2),
   întrucât:

               (1)

               Având în vedere că stocurile de intervenție disponibile în cadrul schemei de distribuire de produse alimentare pentru persoanele cele mai defavorizate din planul anual pentru 2012 adoptat prin Regulamentul de punere în aplicare (UE) nr. 562/2011 al Comisiei (3) sunt substanțial reduse față de anii precedenți, este necesară prelungirea perioadei de punere în aplicare a planului anual pentru 2011 adoptat prin Regulamentul (UE) nr. 945/2010 al Comisiei (4) pentru ca statele membre să poată completa produsele alimentare care urmează să fie distribuite destinatarilor finali în cadrul planului pentru 2012 cu resurse care ar putea fi economisite în cadrul planului anual pentru 2011.

               (2)

               Ca urmare a recursurilor împotriva procedurilor de atribuire a contractelor și a întârzierilor înregistrate de procedurile judiciare relevante, Grecia nu a fost în măsură să încheie efectuarea plăților pentru achiziționarea anumitor produse alimentare de pe piață și să retragă din stocurile de intervenție ale Uniunii o parte din cantitatea de unt care i-a fost atribuită. Autoritățile din Grecia au prezentat Comisiei o cerere de prelungire a termenului stabilit la articolul 3 alineatul (3) din Regulamentul (UE) nr. 807/2010 al Comisiei din 14 septembrie 2010 de stabilire a normelor de punere în aplicare pentru livrarea de produse alimentare din stocurile de intervenție pentru persoanele cele mai defavorizate din Uniune (5) și a termenului stabilit la articolul 4 din Regulamentul (UE) nr. 945/2010. Portugalia a prezentat o cerere asemănătoare cu privire la termenul pentru operațiunile de plată stabilit la articolul 3 alineatul (3) din Regulamentul (UE) nr. 807/2010. Având în vedere situația financiară dificilă cu care se confruntă statele membre respective, este necesar să li se permită încheierea operațiunilor de plată pentru produsele mobilizate pe piață și să se permită retragerea cantităților rămase din stocurile de intervenție, astfel încât respectivele cantități atribuite să rămână disponibile pentru a spori cantitatea de produse alimentare distribuite persoanelor celor mai defavorizate. Prin urmare, este necesar să se acorde prelungirea celor două termene respective. Pentru a garanta tratamentul egal al statelor membre, derogările trebuie să acopere toate operațiunile de plată pentru produse mobilizate pe piață și toate retragerile de produse lactate din stocurile de intervenție în cadrul planului anual pentru 2011. Deoarece termenul limită în cazul operațiunilor de plată pentru produsele mobilizate pe piață era stabilit la 1 septembrie, iar cel pentru retragerea produselor lactate din stocurile de intervenție ale Uniunii la 30 septembrie, cele două derogări respective trebuie să se aplice retroactiv.

               (3)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul (UE) nr. 945/2010 se modifică după cum urmează:

               1.

               Se introduce următorul articol 3a:
               „Articolul 3a
               Prin derogare de la articolul 3 alineatul (1) din Regulamentul (UE) nr. 807/2010 perioada de punere în aplicare a planului anual pentru 2011 se încheie la 29 februarie 2012.”

               2.

               La articolul 4, primul paragraf se înlocuiește cu următorul text:
               „Prin derogare de la articolul 3 alineatul (2) primul și al treilea paragraf din Regulamentul (UE) nr. 807/2010, pentru planul de distribuție pentru 2011, retragerea din stocurile de intervenție a untului și a laptelui praf degresat are loc în perioada 1 iunie-31 decembrie 2011. Cheltuielile care decurg din păstrarea în stocurile de intervenție a cantităților de unt și de lapte praf degresat atribuite în intervalul dintre 30 septembrie și data retragerii efective din stocurile de intervenție sunt suportate de statele membre cărora li se atribuie produsele în cadrul planului de distribuire pentru 2011.”

               3.

               Se introduce următorul articol 5a:
               „Articolul 5a
               Prin derogare de la articolul 3 alineatul (3) din Regulamentul (UE) nr. 807/2010, în cadrul planului de distribuire pentru 2011, operațiunile de plată pentru produsele care urmează a fi livrate de operator se încheie, în cazul produselor mobilizate pe piață în temeiul articolului 2 alineatul (3) litera (a) punctele (iii) și (iv) din Regulamentul (UE) nr. 807/2010, înainte de 31 decembrie 2011.”

         Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Articolul 1 punctele 2 și 3 se aplică de la 31 august 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 decembrie 2011.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 349, 24.12.1998, p. 1.

      (3)  JO L 152, 11.6.2011, p. 24.

      (4)  JO L 278, 22.10.2010, p. 1.

      (5)  JO L 242, 15.9.2010, p. 9.


title: Regulamentul de punere în aplicare (UE) nr. 930/2011 al Comisiei din 16 septembrie 2011 privind eliberarea licențelor de import pentru cererile depuse în primele șapte zile ale lunii septembrie 2011 în cadrul contingentelor tarifare deschise prin Regulamentul (CE) nr. 539/2007 pentru anumite produse din sectorul ouălor și al ovalbuminelor

text:
               17.9.2011

               RO

               Jurnalul Oficial al Uniunii Europene

               L 241/28

         REGULAMENTUL DE PUNERE ÎN APLICARE (UE) NR. 930/2011 AL COMISIEI
   din 16 septembrie 2011
   privind eliberarea licențelor de import pentru cererile depuse în primele șapte zile ale lunii septembrie 2011 în cadrul contingentelor tarifare deschise prin Regulamentul (CE) nr. 539/2007 pentru anumite produse din sectorul ouălor și al ovalbuminelor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   având în vedere Regulamentul (CE) nr. 539/2007 al Comisiei din 15 mai 2007 privind deschiderea și modul de gestionare a contingentelor tarifare în sectorul ouălor și al ovalbuminelor (3), în special articolul 5 alineatul (6),
   întrucât:

               (1)

               Regulamentul (CE) nr. 539/2007 a deschis contingente tarifare pentru importul de produse din sectorul ouălor și al ovalbuminelor.

               (2)

               Cantitățile solicitate în cererile de licențe de import depuse în primele șapte zile ale lunii septembrie 2011, pentru subperioada de la 1 octombrie la 31 decembrie 2011, sunt, pentru anumite contingente, superioare cantităților disponibile. Prin urmare, este necesar să se determine în ce măsură se pot elibera licențele de import, stabilindu-se coeficientul de atribuire care urmează să fie aplicat cantităților solicitate,

         ADOPTĂ PREZENTUL REGULAMENT:
   Articolul 1
   Pentru cererile de licențe de import depuse în temeiul Regulamentului (CE) nr. 539/2007 pentru subperioada de la 1 octombrie la 31 decembrie 2011 se aplică coeficienții de atribuire care figurează în anexa la prezentul regulament.
   Articolul 2
   Prezentul regulament intră în vigoare la 17 septembrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 septembrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 128, 16.5.2007, p. 19.

      ANEXĂ

                  Număr grupă

                  Număr de ordine

                  Coeficient de atribuire pentru cererile de licențe de import depuse pentru subperioada de la 1.10.2011-31.12.2011
                  (%)

                  E2

                  09.4401

                  67,411997


title: Regulamentul de punere în aplicare (UE) nr. 788/2011 al Comisiei din 5 august 2011 de aprobare a substanței active fluazifop-P, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei și a Deciziei 2008/934/CE a Comisiei  Text cu relevanță pentru SEE

text:
               6.8.2011

               RO

               Jurnalul Oficial al Uniunii Europene

               L 203/21

         REGULAMENTUL DE PUNERE ÎN APLICARE (UE) NR. 788/2011 AL COMISIEI
   din 5 august 2011
   de aprobare a substanței active fluazifop-P, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei și a Deciziei 2008/934/CE a Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (c) din Regulamentul (CE) nr. 1107/2009, Directiva 91/414/CEE a Consiliului (2) se aplică substanțelor active pentru care s-a stabilit că cererile sunt complete în conformitate cu articolul 16 din Regulamentul (CE) nr. 33/2008 al Comisiei (3), în ceea ce privește procedura și condițiile de aprobare. Fluazifop-P este o substanță activă pentru care s-a stabilit că cererea este completă în conformitate cu regulamentul respectiv.

               (2)

               Regulamentele (CE) nr. 451/2000 (4) și (CE) nr. 1490/2002 (5) ale Comisiei stabilesc normele de punere în aplicare a etapelor a doua și a treia ale programului de lucru menționat la articolul 8 alineatul (2) din Directiva 91/414/CEE, precum și o listă de substanțe active care urmează să fie evaluate în vederea eventualei lor includeri în anexa I la Directiva 91/414/CEE. Lista respectivă include substanța fluazifop-P.

               (3)

               În conformitate cu articolul 3 alineatul (2) din Regulamentul (CE) nr. 1095/2007 al Comisiei din 20 septembrie 2007 de modificare a Regulamentului (CE) nr. 1490/2002 de stabilire a normelor suplimentare de aplicare a etapei a treia a programului de lucru menționat la articolul 8 alineatul (2) din Directiva 91/414/CEE a Consiliului și a Regulamentului (CE) nr. 2229/2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (6), notificatorul și-a retras sprijinul pentru includerea substanței active respective în anexa I la Directiva 91/414/CEE în termen de două luni de la intrarea în vigoare a regulamentului respectiv. În consecință, a fost adoptată Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (7), care stipula neincluderea substanței fluazifop-P.

               (4)

               În temeiul articolului 6 alineatul (2) din Directiva 91/414/CEE, notificatorul inițial (denumit în continuare „solicitantul”) a transmis o nouă cerere solicitând aplicarea procedurii accelerate, astfel cum este menționată la articolele 14-19 din Regulamentul (CE) nr. 33/2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta.

               (5)

               Cererea a fost transmisă Franței, care a fost desemnată stat membru raportor prin Regulamentul (CE) nr. 1490/2002. Perioada de timp pentru procedura accelerată a fost respectată. Specificațiile substanței active și utilizările propuse sunt identice cu cele care au făcut obiectul Deciziei 2008/934/CE. Cererea respectivă este conformă și cu celelalte cerințe de fond și de procedură menționate la articolul 15 din Regulamentul (CE) nr. 33/2008.

               (6)

               Franța a evaluat informațiile suplimentare transmise de solicitant și a elaborat un raport suplimentar. Ea a transmis respectivul raport Autorității Europene pentru Siguranța Alimentară (denumită în continuare „Autoritatea”) și Comisiei, la 19 februarie 2010. Autoritatea a comunicat raportul suplimentar celorlalte state membre și solicitantului pentru observații și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la cererea Comisiei, la 17 noiembrie 2010 (8), Autoritatea a prezentat Comisiei concluzia sa privind substanța fluazifop-P. Proiectul de raport de evaluare, raportul suplimentar și concluzia Autorității au fost reexaminate de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 17 iunie 2011 sub forma raportului Comisiei de reexaminare a substanței fluazifop-P.

               (7)

               Din diferitele examinări efectuate a reieșit că este de așteptat ca produsele de protecție a plantelor care conțin fluazifop-P să satisfacă, în general, cerințele menționate la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și descrise în raportul de reexaminare al Comisiei. Prin urmare, este adecvat să se aprobe substanța fluazifop-P în conformitate cu Regulamentul (CE) nr. 1107/2009.

               (8)

               În conformitate cu articolul 13 alineatul (2) din Regulamentul (CE) nr. 1107/2009, în coroborare cu articolul 6 din respectivul regulament și ținând cont de cunoștințele științifice și tehnice actuale, este, totuși, necesar să se includă anumite condiții și restricții.

               (9)

               Fără a aduce atingere concluziei că fluazifop-P ar trebui aprobat, este, în special, necesar să se solicite unele informații de confirmare suplimentare.

               (10)

               Ar trebui prevăzută o perioadă rezonabilă de timp înainte de aprobare pentru a permite statelor membre și părților interesate să se pregătească pentru a îndeplini noile cerințe care decurg din aprobare.

               (11)

               Fără a aduce atingere obligațiilor definite prin Regulamentul (CE) nr. 1107/2009 ca urmare a aprobării, luând în considerare situația specifică creată de tranziția de la Directiva 91/414/CEE la Regulamentul (CE) nr. 1107/2009, cele de mai jos ar trebui, totuși, să se aplice. Statele membre ar trebui să beneficieze de o perioadă de șase luni după aprobare pentru a reexamina autorizațiile produselor de protecție a plantelor care conțin fluazifop-P. După caz, statele membre ar trebui să modifice, să înlocuiască sau să retragă autorizațiile existente. Prin derogare de la termenul de mai sus, pentru transmiterea și evaluarea dosarului complet actualizat menționat în anexa III ar trebui acordată o perioadă mai lungă, astfel cum este menționat în Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (12)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (9) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se precizeze obligațiile statelor membre, în special obligația de a verifica dacă titularul unei autorizații demonstrează că are acces la un dosar care respectă cerințele din anexa II la respectiva directivă. Totuși, această precizare nu impune nicio obligație nouă statelor membre sau titularilor autorizațiilor în raport cu directivele de modificare a anexei I adoptate până în prezent.

               (13)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (10) ar trebui modificată în consecință.

               (14)

               Decizia 2008/934/CE prevede neincluderea substanței fluazifop-P și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesar să se elimine rubrica referitoare la fluazifop-P din anexa la decizia respectivă. Prin urmare, Decizia 2008/934/CE ar trebui modificată în consecință.

               (15)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Aprobarea substanței active
   Substanța activă fluazifop-P, cu specificațiile din anexa I, este aprobată în condițiile stabilite în anexa respectivă.
   Articolul 2
   Reevaluarea produselor de protecție a plantelor
   (1)   Atunci când este necesar, statele membre modifică sau retrag, în conformitate cu Regulamentul (CE) nr. 1107/2009, autorizațiile existente pentru produsele de protecție a plantelor care conțin fluazifop-P ca substanță activă până la 30 iunie 2012.
   Până la acea dată, ele verifică, în special, dacă se respectă condițiile din anexa I la prezentul regulament, cu excepția celor identificate în partea B a coloanei privind dispozițiile specifice din anexa respectivă, precum și dacă titularul autorizației deține un dosar sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile prevăzute la articolul 13 alineatele (1) – (4) din directiva respectivă și la articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor aprobat care conține fluazifop-P, fie ca substanță activă unică, fie ca una dintre mai multe substanțe active, toate fiind incluse în lista din anexa la Regulamentul de punere în aplicare (UE) nr. 540/2011 până la 31 decembrie 2011 cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009 pe baza unui dosar care îndeplinește cerințele din anexa III la Directiva 91/414/CEE și luând în considerare partea B a coloanei privind dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul respectă condițiile menționate la articolul 29 alineatul (1) din Regulamentul (CE) nr. 1107/2009. În urma stabilirii acestui fapt, statele membre:

               (a)

               în cazul unui produs care conține fluazifop-P ca substanță activă unică, modifică sau retrag autorizația, după caz, până la 31 decembrie 2015 cel târziu; sau

               (b)

               în cazul unui produs care conține fluazifop-P ca una dintre mai multe substanțe active, modifică sau retrag autorizația, după caz, până la 31 decembrie 2015 sau până la data stabilită pentru a efectua o astfel de modificare sau retragere din actul (actele) respectiv(e) prin care s-a (s-au) adăugat substanța (substanțele) relevantă (relevante) în anexa I la Directiva 91/414/CEE sau prin care s-a (s-au) aprobat respectiva (respectivele) substanță (substanțe), oricare dintre aceste date survine mai târziu.

         Articolul 3
   Modificarea Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Modificarea Deciziei 2008/934/CE
   Rubrica referitoare la fluazifop-P din anexa la Decizia 2008/934/CE se elimină.
   Articolul 5
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 august 2011.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 15, 18.1.2008, p. 5.

      (4)  JO L 55, 29.2.2000, p. 25.

      (5)  JO L 224, 21.8.2002, p. 23.

      (6)  JO L 246, 21.9.2007, p. 19.

      (7)  JO L 333, 11.12.2008, p. 11.

      (8)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance fluazifop-P-butyl (Concluzia reexaminării inter pares a riscului utilizării ca pesticid a substanței active fluazifop-P-butil). EFSA Journal 2010;8(11): [24 pp.] doi:10.2903/j.efsa.2010.1905. Document disponibil la adresa: www.efsa.europa.eu/efsajournal.htm

      (9)  JO L 366, 15.12.1992, p. 10.

      (10)  JO L 153, 11.6.2011, p. 1.

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Fluazifop-P
                  Nr. CAS 83066-88-0 (fluazifop-P)
                  Nr. CIPAC 467 (fluazifop-P)

                  Acid (R)-2-{4-[5-(trifluorometil)-2-piridiloxi]fenoxi}propionic (fluazifop-P)

                  ≥ 900 g/kg în fluazifop-P-butil
                  Concentrația impurității 2-cloro-5-(trifluorometil)piridină trebuie să nu depășească 1,5 g/kg în material, astfel cum rezultă din procesul de producție.

                  1 ianuarie 2012

                  31 decembrie 2021

                  PARTEA A
                  Poate fi autorizată doar utilizarea ca erbicid în livezi (aplicare bazală), aplicându-se o dată pe an.
                  PARTEA B
                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține cont de concluziile raportului de reexaminare privind substanța fluazifop-P-butil, în special de apendicele I și II ale acestuia, astfel cum au fost finalizate în cadrul Comitetului permanent pentru lanțul alimentar și sănătatea animală la 17 iunie 2011.
                  În această evaluare generală, statele membre:

                              —

                              acordă o atenție deosebită riscului pentru operatori și se asigură că în condițiile de utilizare este inclusă folosirea unor echipamente adecvate de protecție individuală, acolo unde este cazul;

                              —

                              acordă o atenție deosebită protejării apelor de suprafață și a celor subterane din zonele vulnerabile;

                              —

                              acordă o atenție deosebită riscului pentru plantele nevizate.

                        Condițiile de utilizare includ măsuri de diminuare a riscului, după caz.
                  Solicitantul transmite informații de confirmare privind:

                              1.

                              specificațiile materialului tehnic, astfel cum este fabricat în scop comercial, incluzând informații referitoare la relevanța impurității R154719;

                              2.

                              echivalența dintre specificațiile materialului tehnic, astfel cum este fabricat în scop comercial, și cele ale materialului testat în studiile de toxicitate;

                              3.

                              riscul potențial pe termen lung pentru mamiferele erbivore;

                              4.

                              soarta și comportamentul în mediu ale compușilor metabolici X (2) și IV (3);

                              5.

                              riscul potențial pentru pești și nevertebrate acvatice conferit de compusul metabolic IV.

                        Solicitantul transmite Comisiei, statelor membre și Autorității informațiile menționate la punctele 1și 2 până la 30 iunie 2012, iar informațiile menționate la punctele 3, 4 și 5 până la 31 decembrie 2013.

         (1)  Informații suplimentare privind identitatea și specificațiile substanței active se găsesc în raportul de reexaminare.

         (2)  5-(trifluorometil)-2(1H)-piridinonă.

         (3)  4-{[5-(trifluorometil)-2-piridinil]oxi}fenol.

      ANEXA II
      În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:

                     „15

                     Fluazifop-P
                     Nr. CAS 83066-88-0 (fluazifop-P)
                     Nr. CIPAC 467 (fluazifop-P)

                     Acid (R)-2-{4-[5-(trifluorometil)-2-piridiloxi]fenoxi}propionic (fluazifop-P)

                     ≥ 900 g/kg în fluazifop-P-butil
                     Concentrația impurității 2-cloro-5-(trifluorometil) piridină trebuie să nu depășească 1,5 g/kg în material, astfel cum rezultă din procesul de producție.

                     1 ianuarie 2012

                     31 decembrie 2021

                     PARTEA A
                     Poate fi autorizată doar utilizarea ca erbicid în livezi (aplicare bazală), aplicându-se o dată pe an.
                     PARTEA B
                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține cont de concluziile raportului de reexaminare privind substanța fluazifop-P-butil, în special de apendicele I și II ale acestuia, astfel cum au fost finalizate în cadrul Comitetului permanent pentru lanțul alimentar și sănătatea animală la 17 iunie 2011.
                     În această evaluare generală, statele membre:

                                 —

                                 acordă o atenție deosebită riscului pentru operatori și se asigură că în condițiile de utilizare este inclusă folosirea unor echipamente adecvate de protecție individuală, acolo unde este cazul;

                                 —

                                 acordă o atenție deosebită protejării apelor de suprafață și a celor subterane din zonele vulnerabile;

                                 —

                                 acordă o atenție deosebită riscului pentru plantele nevizate.

                           Condițiile de utilizare includ măsuri de diminuare a riscului, după caz.
                     Solicitantul transmite informații de confirmare privind:

                                 1.

                                 specificațiile materialului tehnic, astfel cum este fabricat în scop comercial, incluzând informații referitoare la relevanța impurității R154719;

                                 2.

                                 echivalența dintre specificațiile materialului tehnic, astfel cum este fabricat în scop comercial și cele ale materialului testat în studiile de toxicitate;

                                 3.

                                 riscul potențial pe termen lung pentru mamiferele erbivore;

                                 4.

                                 soarta și comportamentul în mediu ale compușilor metabolici X (1) și IV (2);

                                 5.

                                 riscul potențial pentru pești și nevertebrate acvatice conferit de compusul metabolic IV.

                           Solicitantul transmite Comisiei, statelor membre și Autorității informațiile menționate la punctele 1 și 2 până la 30 iunie 2012, iar informațiile menționate la punctele 3, 4 și 5 până la 31 decembrie 2013.

         (1)  5-(trifluoromethyl)-2(1H)-pyridinone.

         (2)  4-{[5-(trifluoromethyl)-2-pyridinyl]oxy}phenol.”